Arve Opsahl

Arve Opsahl (født 14. mai 1921 i Hammersborg i Kristiania, død 29. april 2007 i Oslo) var en norsk skuespiller, sanger og komiker. Han er mest kjent for rollen som Egon Olsen i filmene om Olsenbanden, og siden 1990-tallet for rollen som Henry i komiserien Mot i brøstet.


== Tidlig liv og karriere ==
Opsahl, som var sønn av smed Aksel W. Opsahl (1886–1963) og Alvilde (1889–1958), debuterte som skuespiller i 1942, med Scala revyteater, senere på Edderkoppen og Chat Noir i en årrekke til han i 1967 ble ansatt ved Oslo Nye Teater. Fra 1980 var han freelancer med blant annet oppgaver for Dag Frøland på Chat Noir. Han ble raskt en av de ledende kunstnerne i norsk revy. 
Han var stjernen i Helsingborgsteaterns riksturné i 1951, og han gjestespilte flere ganger i Sverige. Der ble han kanskje mest kjent for TV-sketsjen han spilte i 1963, der han som norsk sjømann ble fortalt av sin overordnede: Pikene i Lissabon har ikke mer enn pikene i Oslo. Til det repliserte sjømannen: Nei, men det de har, det har de her i Lissabon.


== Som sanger ==
Det var som sanger på grammofon Opsahl slo igjennom først med debutplaten «Når det kommer en båt med bananer» med «Swingfeber» som B-side (1946), en av 40-årenes storselgere. Han ga ut ytterligere åtte plater på Musica frem til 1950. Materialet var stort sett originalskrevet norsk, signert Henry Skilbred eller Anders Saus. I 1950 ga han også ut revysangene «Gyngene og karusellen» og «Brudeparet» (Alf Hartmann og Frank Ottersen), og duetten «Music Music Music» med Sølvi Wang, og videre Erik Diesens norske versjon av «Kokosnøtten» («I've Got A Lovely Bunch Of Coconuts»). I 1951 spilte han inn klassiske sjømannsviser med revytekster, «Den hundevakta» og «I brenning og vær». I 1960 var han med på to populære LP-plater med NRK-opptak, Babbis Friis-Baastads barneklassiker Tulutta og Makronelle og Kjell Aukrusts Flåklypa Radio.
Mange av revyvisene sine sang han inn spesielt for LP-platen «Arve 25 år» fra 1965, der tittelen henspiller på hans skuespillerjubileum. Platen inneholder blant annet sangene «Det holder det, sa Gundersen», «Konfektgutten», «Statsborgerlige rettigheter», «Kinseyrapporten» og «Nettopp da blir en ny kineser født». Av hans mange «Sint Mann»-monologer finnes «Veien til sunnhet» på «Lyse øyeblikk» (1973) og «Den sinte mann» på «Jeg har mitt hjerte i Oslo» (1979). På «Gamle revyviser» (1978) fremfører han en ny versjon av «Det holder det, sa Gundersen» ved siden av Einar Roses «Visen om Vigeland» og Victor Bernaus «Klonken».
Mest kjent av sjømannsvisene er kanskje «Medisin, medisin med det samme!» (1962) og «Tra-rei-da-di-da-di-dei» (1971). På «Syng med Arve Opsahl» (1982) kappvitser han med sitt svenske motstykke Carl-Gustaf Lindstedt på sangen «Vitsekrigen» (1979). 75-årsjubileet i 1996 ble markert med utgivelsen av samleplaten Jubeljubilaren.


== Film og TV ==
Arve Opsahl debuterte i filmen Svendsen går videre i 1949, men huskes kanskje best fra filmer som Operasjon Løvsprett (1962), Hurra for Andersens (1966), revyfilmen Kjære lille Norge (1973) og fra rollen som Egon Olsen i Olsenbanden-filmene. Opsahl er en av Norges mest engasjerte filmskuespillere, og har bidratt i drøyt 40 filmproduksjoner. 
På TV er han mest kjent fra rollen som Henry i den populære komiserien Mot i brøstet som gikk på TV 2 store deler av 1990-tallet. Han deltok også i oppfølgeren Tusenårsfesten som ble utgitt på video og var ment som en slags sammenslåing av Mot i Brøstet og Karl & Co.


== Annet ==
Han led siden 1970-tallet av diabetes. Sykdommen gjorde at han måtte amputere flere tær på 1990-tallet, og til sist leggen, to dager etter siste opptak til siste film, Olsenbandens siste stikk fra 1999.Han begynte som konfektgutt på Chat Noir i 1938, men han begynte å utdanne seg til revisor. På studentenes friundervisning kom han med i en teatersirkel, og ble i 1942 hovedperson i deres revy i Folkets Hus.
Han giftet seg med Mary både i 1945 og 1954. I mellomtiden var han gift med den norske skuespillerinnen og sangerinnen Liv Wilse (f. Ingebrigtsen). Fotballtreneren Jan Aksel Opsahl Odden er hans barnebarn.
Som ung drev han med friidrett i Stabæk IF. Han var svært sportsinteressert hele livet.


== Filmografi ==
1999 – Olsenbandens siste stikk – Egon Olsen
1994 – The Julekalender – Good Old Gammel Nok
1992 – Ute av drift! – Rasmus Lange
1990 – En håndfull tid – Hannibal
1988 – Folk og røvere i Kardemomme by – Kjøpmann Berg
1984 – … men Olsenbanden var ikke død! – Egon Olsen
1982 – Olsenbandens aller siste kupp – Egon Olsen
1981 – Olsenbanden gir seg aldri – Egon Olsen
1979 – Olsenbanden og Dynamitt-Harry mot nye høyder – Egon Olsen
1978 – Olsenbanden og Dynamitt-Harry på sporet – Egon Olsen
1977 – Olsenbanden og Data-Harry sprenger verdensbanken- Egon Olsen
1976 – Bør Børson II - Ohlzén
1976 – Olsenbanden for full musikk – Egon Olsen
1975 – Olsenbandens siste bedrifter – Egon Olsen
1975 – Glade vrinsk
1974 – Olsenbanden møter Kongen & Knekten – Egon Olsen
1974 – Knutsen & Ludvigsen – Konduktøren
1974 - Olsen-bandens sidste bedrifter - Full Nordmann
1974 – Bør Børson Jr. – Ohlzén
1973 – Olsenbanden og Dynamitt-Harry går amok – Egon Olsen
1973 – Kjære lille Norge
1972 – Olsenbanden tar gull – Egon Olsen
1972 – Norske byggeklosser – Entreprenør Kleppe
1970 – Skulle det dukke opp flere lik, er det bare å ringe – Overbetjent Henry Bakker
1970 – Olsenbanden og Dynamitt-Harry – Egon Olsen
1969 – Psychedelica Blues – Hans Korsmo
1969 – Olsen-Banden operasjon Egon – Egon Olsen
1968 – Smuglere – Karlsen, skipper
1968 – Sus og dus på by'n – Slegga
1967 – Stompa til sjøs – Båsen
1966 – Hurra for Andersens – Carl Alfred Andersen
1965 – Hjelp – vi får leilighet! – Madsen, vaktmester
1964 – Nydelige nelliker – Slegga
1964 – Blåjackor – Månsson
1964 – Operasjon Sjøsprøyt – Bottolph Johansen, kokk
1964 – Husmorfilmen høsten 1964
1962 – Operasjon Løvsprett – Bottolph Johansen, bilrepratør
1961 – Bussen – En måsabjønn
1961 – Sønner av Norge – Drabantbyborger
1961 – Oss atomforskere i mellom
1960 – Millionær for en aften
1958 – I slik en natt – Politimann
1955 – Hjem går vi ikke
1949 – Svendsen går videre


== TV-opptredener ==
2002 – Fleksnes Fataliteter - Himmelen kan vente – Gammel mann
2000 – Absolutt Mot i Brøstet – Henry (video)
1999 – Tusenårsfesten – Henry (video)
1994 – The Julekalender – Good Old Gammel Nok
1993–1997 – Mot i brøstet – Henry
1968 – Festival i Venedig – R. N. Fitzmorris, marineoffiser (Fjernsynsteater)
1966 – Kontorsjef Tangen (Fjernsynsteater)


== Diskografi ==
AlbumSett Sjøbein med Arve Opsahl! (1965)
Arve 25 år (1968)
Vitsekrigen (1979), med Carl-Gustaf Lindstedt
Syng med Arve Opsahl (1982)
Electriske støt (1982), med Elsa Lystad
Oppvask (1983), med Elsa Lystad
Jubeljubilaren (1996)
Arve Opsahl – 23 originalinnspillinger fra Arve Opsahl (2017)Singler/EP-erNår det kommer en båt med bananer (1945)
Morro til sjøs/Jonny, Jonny (1945)
Trisa ombord/Reinlender'n vår (1945)
Gyngene og karusellen/Brudeparet (1950)
Polka-konkurransen/Kokosnötten (1950)
Den hundevakta/I brenning og vær (1951)
Marinegasten/Pølsevev (1954)
Med trekkspill og sleng i buksa/Den sørgelige sjømann (1957), Arild Andresens sjømannskvintett
Åh, åhh, åååh! (ondt ofte lider den sjøsyke mann)/Kjære Tomine (1961)
I marinen/Fotballfeber (1962)
Kalle Johansen (som en bror til frøken Johansen)/Jeg går på frierføtter (1962)
Medisin, medisin med det samme.../Lok'alets sjarmører (1962)
Operasjon Sjøsprøyt (1963)
I marinen/Trivsel i trafiken (1963)
Frisk og sunn/Ta det sart (1965)
Til Snåpen/Hjelp, jeg blir far (1965), med Rolf Just Nilsen
Gutten som har vaska seg/Skipperskrøner (1965)
Till Mjölkboa/Tre män i en båt (1965), med Carl-Gustaf Lindstedt
Morsevise/Himmel og hav (1967)
Martnadsvise/Luring (1970)
Færder Fyr ligger ikke ved Mjøsa/Tra-rei-da-di-da-di-dei (1971)


=== Olsenbanden ===
Olsen-banden/Tre musketerer (1969)
Tidens menn/Toppgevinsten (1974)
Olsenbandens siste stikk (radioversjon) (1999)Deltar påArne Bendiksen: Davy Crockett (1962)
Triola: Norske favoritter (1962)
Triola: Norske favoritter nr. 2 (1962)
Triola: Norske favoritter nr. 4 (1963)
NorDisc: 12 norske toppartister (1965)
Doffen: Doffens meritter (1969)
Flora: Alle tiders barneplate Vol. 2 (1970)
Play Records: En enkel sang om frihet (1971)
Gold-serie: Pop-karusellen (1971)
Disneyland: Aristocats (1971)
Camp Records: Kjære lille Norge (1972)
Einar Schanke: Lyse øyeblikk – Fra Einar Schankes revy på Chat Noir 1965/72 (1973)
Polydor: I godt selskap med.... (1973)
Toots Thielemans & Knut Risan: Toots Thielemans og Knut Risan spiller og forteller om Dunderklumpen! (1975)
Sigurd Jansens orkester: Gamle revyviser (1975)
ESSO: ESSO Music Party 2 (1976)
ESSO: ESSO Music Party 12 (1976)
IFPI: Sett fra lydsiden (1977)
Komedia: Latterkongene (1978)
Talent: Jeg har mitt hjerte i Oslo (1979)
ESSO: ESSO Music Party 10 (1976)
Maestro: Over til Lake Placid Moskva 1980 (1980)
ESSO: ESSO Music Party 15 (1980)
Bottolf: Bottolf bak rattet (1980)
ESSO: ESSO Music Party 16 (1980)
Norges Røde Kors: Lytt til Norge – 1905–1980 (1980)
Se og Hør: Humör-Pop 5 (1981)
ESSO: ESSO Music Party 24 (1982)
CL Musikk/Philips/Polydor: Nærbilde av de beste norske moromenn (1982)
Thorbjørn Egner: De beste Egner-viser (1982)
ESSO: ESSO Music Party 28 (1982)
Rikstoto: V6 Rikstoto – Hester er ålreite dyr (1985)
Se og Hør: Nesten en time musikk & moro (1987)
Revolution Records: Mini kassetten '91 – Æ længte hjæm (1991)
Geithus Idrettslag: Geithus I.L. – 100 år for idretten (1992)
NorDisc: Fine norske sommerlåter 1 (1993)
Wenche Myhre: La meg være ung – Komplett 1960–1965 (1993)
NorDisc: Fine norske sommerlåter 2 (1993)
NorDisc: Norske filmklassikere (1993)
NorDisc: Fine norske sommerlåter 3 (1994)
Ole Paus: Mitt lille land (1994)
Karussell: Norske filmslagere (1995)
Pilgrim: 50 år i fred (1995)
Norske Gram: Sommerfest med Mot i Brøstet (1996)
Rune Rudberg: Halfway to Paradise (1997)
Vålerenga Fotball: Vålerengas beste (1997)
Caledonia Jazzband & Geoff Bull: Creole Nights (1997)
Egmont Music Club: Det beste av norsk musikk 1962–1966 (1998)
Arnt Haugen: Grammofonartist gjennom 40 år Vol. 2 (1969–1988) (1998)
Nidelven Grammofon: LirekasCD'n 10: Gyldne fredsår (1999)
Alfred Næss: Folk skal trives – Revyviser og sketsjer med tekster av Alfred Næss (2000)
H2 Records: Byen med det store hjertet – Oslo 1000 år (2000)
Se og Hør: Vi skal more mye! (2000)
MilliGram/Universal Music: Caspers barnefavoritter 3 (2000)
Nidelven Grammofon: LirekasCD'n 15: Høstgule blader (2001)
Fete Hits: Reiseradioens sommerklassikere (2001)
Universal Music: Våre beste sommerlåter (2002)
Einar Sissener: Doffen (2003)
Thorbjørn Egner: Gode gamle Egnerviser (2003)
Universal Music: Tidenes beste barneplate (2003)
Thorbjørn Egner: De seksten beste Egner-viser pluss Karius og Baktus (2004)
Leif Juster: Den få'kke du! (2005)
Universal Music: Norske 60-talls hits (2005)
NRK: Latterlige øyeblikk (2006)
Universal Music: Våre beste for barn (2007)
Kjell Aukrust: Flåklypa radio (2007)
Nidelven Grammofon: LirekasCD'n 27: Tango for to (2008)
Normann Records: Norske slagere Kapittel 2 – 1954, Vol. 1 (2009)
Rune Rudberg: Stormande hav (2009)
Thorbjørn Egner: Thorbjørn Egners samlede CD-er (2009)
Universal Music: Våre aller beste for barn (2010)
Normann Records: Historiske reklameplater (2012)
Norild Records: Slagerminner – 24 originalinnspillinger fra 40- og 50-tallet (2013)
ESS Engros: Latterkuler – Norske humorklassikere i 50 år (2013)
ESS Engros: Latterkuler 2 – Norske humorklassikere i 50 år (2014)
ESS Engros: Det er lov å være bli´ – Musikken som gjør deg glad (2015)
Normann Records: Slagerønsker Vol. 1 (2016)
Normann Records: Slagerønsker Vol. 2 (2016)
Normann Records: Slagerønsker Vol. 23 (2016)
Normann Records: Slagerønsker Vol. 25 (2016)
Normann Records: Slagerønsker Vol. 26 (2016)
Normann Records: Ønskekonserten Vol. 1 (2017)


== Priser og utmerkelser (utvalg) ==
2003 – Leif Justers ærespris
2002 – Komiprisens hederspris
2000 – Oslo bys kunstnerpris
1991 – Amandas hederspris
1980 – Spellemannprisen spesialpris: juryens hederspris
1974 – Aamot-statuetten
1972 – Leonardstatuetten
1988 – Kongens fortjenstmedalje i gull


== Referanser ==


== Eksterne lenker ==
Omtale i Norsk pop- og rockeleksikon fra 2005
Olsenbandens siste stikk (Dagbladet, 1999)
(en) Arve Opsahl på Internet Movie Database 
(no) Arve Opsahl hos Sceneweb 
(sv) Arve Opsahl i Svensk Filmdatabas 
(da) Arve Opsahl på Filmdatabasen 
(da) Arve Opsahl på danskefilm.dk 
(da) Arve Opsahl på danskfilmogtv.dk 
(en) Arve Opsahl på AllMovie 
(en) Arve Opsahl hos The Movie Database 
(en) Arve Opsahl hos Behind The Voice Actors 
(no) Arve Opsahl i Norsk biografisk leksikon